cyanic-selkie/wikianc huggingface dataset:
Errekaleor
Eraikin berriak egiteko asmoa
2008tik aurrera gertatutako Atzeraldi Handiak aldatu egin zituen Gasteizen etxebizitza gehiago eraikitzeko planak. Udalak eta lurren jabeek Olarango plana izozteko akordioa egin zuten, eta Errekaleorren eraisketa plana gelditu egin zen. Ordurako, 175 familia auzotik kanpo zeuden, eta 15 besterik ez ziren geratzen. 2013an, 10 jabe besterik ez ziren geratzen, eta 2017. urterako ez zegoen etxebizitza jaberik bertan bizitzen, nahitaezko desjabetzeen ondorioz azken pertsona irten baitzen bertatik.
Hala ere, ordurako okupazio eta autokudeaketako eredu bat abian jarrita zuten zenbait gaztek auzoan.
Okupazioa
2013ko irailaren 3an Gasteizko EHUko kanpuseko 10 ikasleek 26. portaleko etxebizitzak okupatzen dituzte azkeneko auzokideekin hitzartu eta gero. Momentu horretan hasten da euskal gazteriaren ikasle eta militanteek zuzendutako autokudeaketa proiektua, Errekaleor Bizirik deitzen dutena. Okupazioaren arrazoiak auzoaren utzikeria eta gazteek etxebizitzak lortzeko dituzten arazoak ziren.
Azkenean, 120 auzokide izatera ailegatu dira, gehiengoa unibertsitateko ikasleak.
192 etxebizitzak 32 portaletan banatuta daude eta hauek 16 blokeetan, bakoitzak 6 etxebizitza dituelarik. Auzoak, besteak beste, baditu: 115 eserlekuko zinea, eliza katolikoa (orain gaztetxea), eliza ebanjelikoa (orain musika entsegu lokala), etxe soziala (eskola, liburutegia, artesania tailerra, bilera gela... ), okindegia, tabernak, baratza, inprenta eta oilotegia.
Okupazioa eta proiektuaren aurkako saiakerak
Otsailean, Ensanche 21 erakunde munizipalak okupatutako 6 etxebizitzen desjabetzea onartzen du. 2014ko maiatzean, udaletxeko langileek argia moztu zuten eta frontoiko zerraila aldatu zuten.
2015eko martxoaren 30an, Ertzaintza eta poliziak lagunduta, Iberdrolako langileek korronte elektrikoa moztu zioten auzoari. Udaletxeak hurrengo azalpenak eman zituen:"los últimos informes periciales han determinado que existe riesgo para la seguridad de las personas que habitan ilegalmente esos inmuebles, de manera que deben ser desalojadas para garantizar su seguridad."2015eko azaroaren 12an Errekaleor Bizirik-eko ordezkariak Gorka Urtaran, Gasteizko EAJ-ko alkatea, eta Álvaro Iturritxarrekin, udaletxeko Ingurugiro koordinatzaile orokorrarekin biltzen dira, eta Aretxabaleta izeneko auzora mugitzea eskaintzen deite Errekaleor eraistea posible izateko. Errekaleor Bizirik-eko komisioak eskaintzari uko egin zion:"Es imprescindible seguir en Errekaleor. Por las condiciones físicas que ofrece, por el trabajo realizado, por la convivencia creada, y sobre todo, porque como el propio nombre Errekaleor Bizirik indica, revivir el barrio es una de las bases de proyecto. .../... Creamos Errekaleor Bizirik en respuesta a muchos aspectos de nuestra vida, mediante la autogestión y el asamblearismo. De este modo, la persona que está acostumbrada a comportarse como sujeto pasivo, pasa a ser un agente activo y responsable de su propia vida; cada persona se convierte en protagonista de su presente y de muchos factores que afectan a su día a día .../... Errekaleor Bizirik ejerce muchos derechos que las instituciones no consiguen garantizar, y además vive la cultura, el ocio, la alimentación y otros ámbitos de la manera que desea."Udaletxeak proiektuaren aurka jarraitzen du, eta etxebizitza guztiak eraisteko intentzioa zuen 2016 urtea amaitu baino lehen. Auzokideak Ensanche 21-ren aurka beste epaiketa bat hasten dute desjabetzeari erresistentzia egiteko, hauek Partido Popular-en babesa dutelako udaletxean.
Errekaleor Bizirik-eko kideek instalazio elektrikoak arriskuren bat suposatzen duelari uko egiten diote eta udaletxeak etxebizitzen eraistearekin batera autogestioarekin amaitu nahi duela uste dute. Auzokideek generadore elektrikoen eskaera hasten duten errekurtso faltari aurrea egiteko.
Honen guztiaren aurrean, proiektuko kideek manifestazio bat antolatzen dute ekainaren 3an, Ama Birjin Zuriaren plazan hasiko dena eta Errekaleorren amaituko dena Berri Txarrak-en kontzertu batekin. Herri mugimenduaren babesarekin, auzokideek erabaki berri aditzera ematen dute, "Hego Europako irla buru askea izatea". Horreterako, 40 egun-eko crowdfunding kanpaina bat martxan jartzen dute auzoari energia emateko 550 eguzki plaka medio.
Proiektua
2013ko irailaren 3an, unibersitateko hamarna ikasleek, auzoko azkeneko bizilagunekin hitzartuta, 26. portala okupatzen dute. Eraikina hormatua zegoen eta auzoa eraistera kondenatua. Ekintza honen birtartez Errekaleor Bizirik izeneko proiektuari hasiera eman zitzaioan eta orain arte Estatu espainolean izandako autokudeaketa esperientzia handiena bilakatu da.
Ekintzak, gazte eta etxebizitzaren inguruko problematikaren ondorioa, autokudeaketa eta asamblearismoaren bidea hartu zuen. Proiektua hazten joan zen ehun baino biztanle gehiago izan arte. Errekaleor Bizirik mugimenduak horrela adierazten du:"Aquí vivimos personas con perfiles totalmente diferentes. Hay cuatro familias con hijos, y dentro de poco va a nacer otra criatura. También puedes encontrar profesores de universidad, locutores de radio, albañiles, parados, estudiantes. .../... Este es un barrio autogestionado. Pretendemos ofrecer alternativas al sistema, y las creamos nosotras mismas."
Alar del Rey
Alar del Rey Palentziako udalerria da, Boedo-Ojeda eskualdean dagoena.
Banaketa administratiboa
Alar del Rey honako herriek osatzen dute:
Jazmin Soto
Jazmin Gabriela Soto López (Quetzaltenango,Guatemala, 1993ko urtarrilaren 11) lasterketako txirrindulari profesionala da, 2019ko emakumezkoen errepideko txirrindularitza denboraldian UCI Emakumeen Swapit–Agolico taldean ibili zen azkenekoz.
Roberto Ertzilla Abaitua
Biografia
1996. urteaz geroztik, Karrera Amaierako Proiektuetan irakasle dihardu Ercillak, Nafarroako Arkitektura Goi Eskolan. Hainbat hitzaldi eta arkitektura-jardunalditan parte hartu du, eta arkitektura-lehiaketetan epaimahaikide izan da. El Croquis, Diseño Interior, Arquitectura Viva, Nuevo estilo, Casa Marie Claire eta Casa Vogue bezalako aldizkarietan lan egin izan du, baita 50 años de Arquitectura en Euskadi delakoan ere. Administrazioarentzako hainbat proiektu egin ditu, esate baterako, Gasteizen, Lakuako gizarte etxea, Gasteizko Goiuri jauregiaren berritzea eta abar.
Islandiako Lur Garaiak
Islandiako Lur Garaiak (hálendið) Islandiako barnealde gehienetik hedatzen den eskualdea da. Itsas gaineko 400-500 metrotik gora daude, eta, batez ere, jende gutxi bizi den basamortu bolkaniko batean daude. Euri edo elur moduan lurrean hain azkar iragazten den urak ezen ez duen uzten landareak haztea, eta horren ondorioz, neurri handi batean, laba eta errauts bolkanikozko lur gris, zuri eta beltzezko eremua da. Ibaietatik gertu, oasien antzeko gune gutxi batzuk baditu, Askjatik gertu dagoen Herðubreiðarlindir kasu.
Islandiarrek honela banatzen dituzte Lur Garaiak:
Glaziar ugarietako gehienak, Vatnajökull, Langjökull eta Hofsjökull kasu, Islandiako Lur Garaietan ere badaude. Landaretza ibai glaziarren ertzetan baino ez dago. Jökulhlaupen arriskua ere badago.
Jarduera bolkanikorik handiena duten Islandiako eskualde nagusienetako batzuk Lur Garaietan daude, Landmannalaugar eta Askja eta Herðubreið inguruko eskualdea kasu. Lur Garaiak Islandiako udan (ekainetik abuztura) soilik zeharkatu daitezke. Gainontzeko hilabetetan zehar, Lur Garaietako errepideak itxita daude. Lur Garaietako errepide ezagunenak Kaldidalur, Kjölur eta Sprengisandur dira. Lur Garaietako errepide gehienetan lau gurpileko trakzio-ibilgailuak beharrezkoak dira, ibaiak igarotzea beharrezkoa delako. Hala ere, Kjölur ibilbidea erraz zeharkatu daiteke turismo arrunt batean, eta, horri esker, Lur Garaietako errepide ezagunenetako bat da. Lur Garaietako errepideetan elurrik gabe daudenean, landaretza babesteko, errepidetik kanpo gidatzea debekatuta dago.
Coivaras
Coivaras Brasilgo udalerri bat da, Piauí estatuan kokatua. biztanle ditu 0 km²ko eremuan.
Barañaingo Irrintzia
Barañaingo Irrintzia Espainiako Alderdien Legea onartu ondoren Barañainen sorturiko plataforma ezkertiar eta abertzalearen izena da. 2003an sortu zen Udal Hauteskundeetan aurkezteko, baina Espainiako Audientzia Nazionalak legez kanpo utzi eta partehartzea debekatu zion, Batasunaren ondorengoa zela argudiatuz.
Plataformak zenbat boto lortu zituen jakitea ezinezkoa da, baliogabetu zirelako. Dena den, baliogabeko botoak zenbatuta gutxi gora-beherako kalkulua egin liteke; horrela, 2003ko hauteskundeetan 594 izan ziren boto nuluak, emandako botoen %5,47.
Álvaro Cunhal
Álvaro Barreirinhas Cunhal (portugesez ahoskatua; Sé Nova, Coimbra, 1913ko azaroaren 10a — Lisboa, 2005eko ekainaren 13a) portugaldar politikaria eta idazlea izan zen. Idazle moduan Manuel Tiago ezizena erabiltzen zuen.
Sceloporus monserratensis
Sceloporus monserratensis Sceloporus generoko animalia da. Narrastien barruko Phrynosomatidae familian sailkatuta dago.
Álvaro Cunhal
Idazlan politikoez gain, literatura ere idatzi zuen Manuel Tiago ezizenarekin. Euskaraz 2020 urtean Bost egun, bost gau liburua argitaratu zuen Katakrak argitaletxeak Iñigo Roque Eguzkitzak itzulita. Ondoko hauek dira portugesez argitaratu zituen liburu ezagunenak:
2005eko ekainaren 13an hil zen Lisboan. Hiletara 500.000 lagun joan ziren.
Creggan (Derry)
Creggan, 'An Creagán', Ipar Irlandako Derry hiriko auzo bat da. Hiriaren eta Foyle ibaiaren mendebaldean dago, Irlandako Errepublika eta Donegal konderriaren mugatik 5-7 kilometro eskasera.
Auzo honetako biztanle gehienak irlandar errepublikarrak dira.
Apuliako Giroa
Apuliako Giroa (jatorrizko izena italieraz Giro di Puglia) Italiako Apulian jokaturiko etapakako txirrindularitza lasterketa bat izan zen. 1972tik 1998 arte iraun zuen. Hiru edo lau etapaz osatua zegoen. Giuseppe Saronni izan zen garaipen gehien eskuratu zituen lasterkaria, hiru garaipenekin.
Galaxiarteko bidaia
Galaxiarteko bidaia espazioan barna galaxia batetik bestera burututako bidaia da. Galaxien artean dauden argi urte distantzia erraldoien ondorioz gaurko egunez burutu ezinak dira eta zientzia-fikzioaren sailean sailkatuak daude.
Galaxiarteko bidaia argiaren abiaduraren antzeko abiaduretan bidaiatzea lortzean planteagarri izaten hasiko lirateke. Abiadura horiek lortuta ere, Lurretik galaxia hurbilenerako bidaiak (Andromeda galaxia) bi milioi eta erdi urte iraungo luke. Galaxiarteko bidaiak gutxi gorabehera izarrarteko bidaiak baina milioi bat aldiz handiagoak dira. Mota honetako galaxien arteko bidai egingarriak eta gizaki baten bizialdiaren barnean burutzeko teknologia gaur egungo gizakiaren ahalmenetik haratago dago, eta gaur egun gogoeta eta hipotesiez osatutako gaia da.
Erlatibitatearen ondorioz, bidaiaren iraupen zehatza lurrean dagoen norbaiten ikuspuntutik litzateke, aldiz, bidaiariarentzat hautazko iraupen kopurua luke, argiaren abiaduraren inguruko bidaiatzean jazoko litzateken denboraren dilatazioaren ondorioz.
Zientzia-fikzioan galaxiarteko bidaiei buruzko hainbat teoria daude. Hauen artean zizare zuloen erabilera hipotetikoa dago.
Dasia
Dasia Scincidae familiako narrasti genero bat da. Asiako hegoaldean eta hego-ekialdean bizi dira.
Oleshkyko hareatza
Oleshkyko hareatza (Олешківські піски) Ukrainako hondar eremurik handiena da. Itsaso Beltzako ukrainar kostaldetik barnealderantz dago, eta hareazko dunez edo kuchuhuryz osatuta dago, bost metroko altuerara iristen direnak. Landaredi urria aurki daiteke hareatzetan zehar.
Tenperatura eta prezipitazio kantitatea direla eta, hareatza hau, batzuetan, erdi-basamortu bezala hartzen dute. Oleshkyko hareatza 15 kilometroko diametrokoa da, eta baso oso trinko batez inguratuta dago, mugitzen ari diren dunak saihesteko landatuta. Bere dentsitatea dela eta, basoan sarritan sua pizten da. Estepa hareatsu txiki samarra izan arren, Oleshkyko hareatzak hondar ekaitzak jasaten ditu. Inguruan dagoen hondar motagatik gertatzen dira, oso fina delako eta haizeak erraz jasotzen duelako. Hondar ekaitzen intentsitatea nahiko ahula da. Oleshkyko hareatzan, 300-400 metroko sakoneran, lurrazpiko laku bat dago, tokiko ingurumenaren funtsezko zati dena.
Buenia jeffreysii
Buenia jeffreysii Buenia generoko animalia da. Arrainen barruko Actinopterygii klasean sailkatzen da, Gobiidae familian.
Eguzki-irteera
Eguzki-irteera ekialdean, zeruertzaren gainean eguzkiaren goiko adarra agertzen den unea da. Ezin dugu eguzki-irteera eta egunsentia nahasi, azkena eguna argitzen hasten den unea delako, krepuskulua bukatzen duena hain zuzen ere. Atmosferaren errefrakzioaren ondorioz, eguzkia horizontearen azpian denean ikus daiteke eta, beraz, bai eguzki-irteera eta bai sarrera ilusio optikoak besterik ez dira.
Eguzkiaren irteera latitude eta urteko egunaren arabera aldatzen da eta egun jakin batzuetan ekinokzio eta solstizioak sortzen ditu.
Potamogetonaceae
Potamogetonazeo (Potamogetonaceae) kotiledoi bakarreko izen bereko familiako landareez esaten da. Uretan bizi dira, ia denak ur gezatan. Zurtoin luzea eta malgua dute. Bi motatako hostoak dituzte: ur gainekoak zabalak eta urpekoak estuak. Loreak sexu bikoak dira. Sei genero eta 100 bat mota dira eta lurralde guztietan hazten dira. Animalia askorentzat elikagai dira.
Eugerres mexicanus
Eugerres mexicanus Eugerres generoko animalia da. Arrainen barruko Gerreidae familian sailkatzen da.
Everaldo de Jesus Pereira
Everaldo de Jesus Pereira, Cabore (1980ko otsailaren 19a - ) Brasilgo futbolaria da.
Hainbat futbol taldetan jokatu du, esaterako FC Tokyo.
Uharte-Berri
Uharte-Berri Espainiako Alderdien Legea onartu ondoren Uharten sorturiko plataforma ezkertiar eta abertzalearen izena da. 2003an sortu zen Udal Hauteskundeetan aurkezteko, baina Espainiako Audientzia Nazionalak legez kanpo utzi eta partehartzea debekatu zion, Batasunaren ondorengoa zela argudiatuz.
Plataformak zenbat boto lortu zituen jakitea ezinezkoa da, baliogabetu zirelako. Dena den, baliogabeko botoak zenbatuta gutxi gora-beherako kalkulua egin liteke; horrela, 2003ko hauteskundeetan 236 izan ziren boto nuluak, emandako botoen %12,23.
Seingbouse
Seingbouse Frantziako udalerri bat da, Mosela departamenduan dagoena, Ekialde Handia eskualdean. 2013an biztanle zituen.
Biztanleria
2007an Seingbouse udalerrian erroldatutako biztanleak 1.876 ziren. Familiak 725 ziren, horien artean 130 pertsona bakarrekoak ziren (59 bakarrik bizi ziren gizonak eta 71 bakarrik bizi ziren emakumeak), 260 seme-alabarik gabeko familiak ziren, 284 seme-alabak dituzten bikoteak ziren eta 51 seme-alabak dituzten guraso-bakarreko familiak ziren.
Etxebizitza
2007an 751 etxebizitza zeuden, 729 familiaren etxebizitza nagusia ziren, 2 bigarren erresidentzia ziren eta 20 hutsik zeuden. 648 etxeak ziren eta 101 apartamentuak ziren. 729 etxebizitza nagusietatik 621 bere jabearen bizilekua ziren, 96 alokairuan okupaturik zeuden eta 12 doan lagata zeuden; 4 etxek gela bat zuten, 9 etxek bi zituzten, 64 etxek hiru zituzten, 137 etxek lau zituzten eta 515 etxek bost zituzten. 680 etxek euren parking plaza propioa zuten azpian. 270 etxetan ibilgailu bat zegoen eta 407 etxetan bat baino gehiago zituzten.
Francinópolis
Francinópolis Brasilgo udalerri bat da, Piauí estatuan kokatua. biztanle ditu 0 km²ko eremuan.
Seingbouse
Biztanleria-piramidea
2009an sexu eta adinaren araberako biztanleria-piramidea hau zen:
Diru sarrerak
2009an Seingbouse udalerrian 743 unitate fiskal zeuden, 1.987,5 pertsonek osaturik. Pertsona bakoitzeko diru-sarrera fiskalaren mediana urteko 18.682 euro zen.
Ekonomia jarduerak
2007an zeuden 47 komertzioetatik, 1 erauzte enpresa zen, 1 janari enpresa zen, 6 bestelako produktu industrialen fabrikazioko enpresak ziren, 7 eraikuntza enpresak ziren, 8 ibilgailuen saltze eta konpontze enpresak ziren, 3 garraio enpresak ziren, 2 ostalaritza eta jatetxe enpresak ziren, 1 informazio eta komunikazio enpresa zen, 1 finantziazio enpresa zen, 4 higiezinen enpresak ziren, 4 zerbitzu enpresak ziren, 7 administrazio publikoko enpresak ziren eta 2 «beste zerbitzu jarduera batzuk» multzoan sailkatutako enpresak ziren.
2009an zeuden norbanakoentzako 14 zerbitzu publikoetatik, 1 posta bulegoa zen, 1 banku bulegoa, 1 igeltseroa, 1 zurgina, 2 iturginak, 1 argiketaria, 3 eraikuntza enpresak, 1 ile apaindegia, 1 jatetxe, 1 higiezinen agentzia eta 1 apaindegia.
2009an zeuden 2 establezimendu komertzialetatik, 1 okindegi zen eta 1 harategia zen.
2000. urtean Seingbouse udalerrian 4 nekazaritza-ustiategi zeuden.
Hezkuntza eta osasun ekipamenduak
2009an zegoen osasun-ekipamendu bakarra botika zen.
2009an haur-eskola 1 eta lehen-hezkuntzako eskola 1 zegoen.
Gertuen dauden herriak
Diagrama honek gertuen dauden herriak erakusten ditu.
Chalbiko basamortua
Chalbiko basamortua Kenyako iparraldean dagoen basamortu txiki bat da, Etiopiako mugatik gertu kokatuta. Basamortua Turkana lakuaren ekialdean dago, munduko basamortu laku iraunkorrik handiena. North Horr herria basamortuan dago. Marsabit da gertuen dagoen hiria.
Bayudako basamortua
Bayudako basamortua (صحراء بيوضة) Sudango basamortu bat da, Khartumdik iparraldera dagoena. Bere iparraldean dagoen Nubiako basamortuarekin batera, Saharako basamortuaren ekialdeko zatia da. Mendebaldean Muqaddam uadiak mugatzen du, eta, iparraldean, ekialdean eta hegoaldean, Niloren meandro handiak, 4. eta 6. ur-jauzien artean sortzen dena. Hegoaldetik iparraldera doan Abu Dom uadiak Bayudako basamortua ekialdeko eremu bolkanikoaren eta mendebaldeko hareazko dunen artean banatzen du.
Historia
Meroear Erresumaren garaian, ibilbide batek, Meroe eta Napata hiriak, Bayudako basamortuan zehar komunikatzen zituen. Nastasen erregeak, hilarri batean, bere koroatzea zela eta hiri hauen arteko bide honetatik nola mugitu zen azaldu zuen.
Izen bereko oasi bat dago basamortuaren erdian, Nilotik 50 kilometro ingurura (ipar-mendebaldean).
Anniviers
Anniviers Suitzako udalerria da. Valais kantonamenduan dago, barrutian. 2014an 0 biztanle zituen 0 kilometro koadrotan banatuta.
Mugakideak
Honako udalerri hauekin egiten du muga:
Idoia Estornes Zubizarreta
Idoia Estornes Zubizarreta (Santiago de Chile, Txile, 1940ko azaroaren 28a -) gipuzkoar idazlea eta historialaria da, Bernardo Estornesen alaba.
Biografia
Donostian egin zituen Filosofia eta Letretako ikasketak. Auñamendi Argitaletxeko Auñamendi Eusko Entziklopedia entziklopediako erredakzio-lanak zuzentzen ditu 1968. urteaz geroztik.
Hainbat liburu idatzi ditu Eusko Ikaskuntzaren historiaz.
Argitara eman dituen lanen artean: ''La Sociedad de Estudios Vascos. Aportación de Eusko Ikaskuntza (1983), Historia-geografía (1990) eta aitari eskainitako Bernardo Estornés Lasa'' (1995).
Turdus eunomus
Turdus eunomus Turdus generoko animalia da. Hegaztien barruko Turdidae familian sailkatua dago.
Sceloporus nelsoni
Sceloporus nelsoni Sceloporus generoko animalia da. Narrastien barruko Phrynosomatidae familian sailkatuta dago.
Hegi Babesgarria operazioa (2014)
Hegi Babesgarria operazioa (מִבְצָע צוּק אֵיתָן) Israelek Gazako zerrendaren aurka 2014ko uztailaren 8tik abuztuaren 26raino (50 egun) egin zuen operazio militarra izan zen. Israel-Palestina Gatazkaren parte da.
Aurrekaria
Operazio militar hau bezalako hiru egon ziren aurretik:
Udako euriteak (2006)
2006ko ekainean inbaditu zuen lehenbizikoz. Udako euriteak operazioa hasi zuen ekainean, egun batzuk lehenago Hamasek eta beste milizia batzuek bahitutako Gilad Shalit soldadua askatzeko. Hilabete iraun zuen erasoaldiak, eta gutxienez 165 palestinar hil zituen Israelgo armadak. Shalit ez zuten aurkitu. Hamasek 2011n askatu zuen soldadua, Israelek gatibu hartutako 1.027 preso palestinar aske uztearen truke.
Berun urtua (2008-2009)
Gazak urtebete zeraman setiopean: Hamas ere indartsuago zegoen, eta Israelgo armadak eraso gogorrak egin zituen urte hasieran. Urtarriletik martxora bitartean 160 lagun hil zituen aire bidezko hiru erasoalditan. Abenduaren 27an abiatu zuen Berun urtua operazioa: airetik, lurretik eta itsasotik egin zion eraso Gazari. 40 urtetako sarraski handiena izan zen. NBEren arabera, 1.400 palestinar inguru hil ziren; gehienak zibilak, eta tartean 300 adingabe. Beste 5.000 inguru zauritu zituzten. Israelen aldetik, hamahiru lagun hil ziren.
Babeserako oinarria (2012)
2012ko azaroaren 15etik 22ra bitartean, gau eta egun bonbardatu zuten Israelgo indar armatuek Gaza. Berun urtuan bezala, Israelen ate-joka zeuden hauteskundeak, eta Hamas Ekialde Hurbileko aliantzetan balantzaka zebilen, Siria, Iran eta Hezbollahen babesa utzita Egiptoko Anaia Musulmanen albora gerturatuz. Israelek erreserbako 75.000 soldadu mobilizatu zituen, eta tankeak ere hedatu zituen Gazarako mugan, baina ez ziren sartu. 169 hildako eta 1.300 zauritu inguru palestinarren artean. Lau israeldar ere hil ziren.
Testuingurua
Israel bahitutako hiru gazteak bilatzen ari zela, Gilad Shalit israeldar soldadua askatzearen truke askatu zituen hainbat palestinar atxilotu zituen Israelek. Hamasek atxilotutakoak askatu arte koheteak jaurtiko zituela adierazi zuen. 2012ko uztailaren 8an, Hamasek Israelekin koheteak jaurtiko ez zituela adierazten zuen hitzarmen bat egin zuen, Babeserako Pilarea operazioa geratu ostean. Egun horietan, Hamasek zuzenean beregain hartu zituen koheteen jaurtiketak.
Bahitutako hiru gazteak hilik agertu ziren eta mendekuz, muturreko kolonoek gazte palestinar bat bahitu eta bizirik erre zuten. Israelgo Poliziak sei gazte atxilotu zituen, Mohammed Abu Khdeir gazte palestinarraren hilketagatik susmagarri jota. Eskuin muturreko israeldarrak zirela argitaratu zuten hedabideek: duela astebete hilda agertutako hiru kolonoengatik mendekua hartu nahirik hil zuten Abu Khdeir. Honek denak tentsioa areagotu zuen. Gizartean indarkeria orokortu zen: armadak abiatutako sarekadak eta Abu Khdeirren hilketak palestinarren haserrea leherrarazi zuten, eta protesta jendetsuak egin zituzten Zisjordania osoan. Israelen menpeko herri arabiarretan ere Bigarren Intifadaz geroztiko manifestazio handienak egin zituzten, Haaretz egunkariaren arabera; Poliziak 50 lagun baino gehiago atxilotu zituen. Lurralde okupatuetan kolonoen erasoak ugaritu ziren, eta Hebron, Nablus eta Ramallah inguruan istilu larriak izan ziren israeldar eta arabiarren artean; gehienetan, inguruko indar armatuak ere sartu ziren tartean, kolonoen mesedetan.
Novo Oriente do Piauí
Novo Oriente do Piauí Brasilgo udalerri bat da, Piauí estatuan kokatua. biztanle ditu 0 km²ko eremuan.
Hegi Babesgarria operazioa (2014)
Erasoaldiaren ondorengoa
Abuztuaren 27an, suntsitutako Zerrenda berreraikitzeko lanei ekin zien Palestinak. Agintari palestinarren ustez, galerak 5.000 milioi dolarretik gorakoak izan ziren. Laguntzaileen arabera, berriz, berreraikuntza gehiago kostatuko zen. Duela zazpi urte Israelek blokeo ekonomikoa ezarri eta Zerrenda setiatu zuenetik lehen aldiz, Elikagaien Munduko Programako ordezkariek Egiptorekin muga egiten zuen Rafah pasabidetik igaro eta janaria banatu zuten. Bestalde, Israelgo Ejertzitoa hasi zen infanteriako eta zalditeria blindatuko tropak Gazako mugatik ateratzen. Hala ere, Gazako eraso dibisioan alerta egoera altuan jarraitzen zuten.
Abuztuaren 28an, Benjamin Netanyahu Israelgo lehen ministroa 1967ko mugen gainean eraikitako Estatu Palestinarra onartzeko prest agertu zela adierazi zuen Mahmud Abbas Palestinako Aginte Nazionaleko presidenteak. Egun berean, Israelek ukatu egin zuen eta inoiz ez zituela Zisjordaniako koloniak utzi egingo adierazi zuen. Egun berean, 20 tona arrain baino gehiago bildu zituzten Gazako arrantzaleek. Gerra hasi baino lehen biltzen zutena baino gehiago zen, eremua zabaldu zietelako.
Abuztuaren 29an, Benjamin Netanyahuren bulegoak ukatu egin zuen Israelgo lehen ministroak Mahmud Abbas PANeko presidenteari onartu ziola Palestinak 1967ko mugen barruan estatu bat sortzea.
Irailaren 3an argitaratu zenez, Gaza berreraikitzeko gutxienez 3.000 milioi euro beharko ziren, baina kostua 9.000 milioi artekoa izan zitekeen Mahmud Elkhafifek, Palestinari laguntzeko NBEren taldeko koordinatzaileak, esan zuenez.
Irailaren 4an, hainbat herrialdetako ezkerreko eurodiputatuei Gazako zerrendan sartzea eragotzi zien Israelek. Josu Juaristi EH Bilduko europarlamentaria taldean zegoen. Europarlamentarien taldean zeuden Podemoseko Pablo Iglesias eta IUko Angela Vallina ere.
Irailaren 5ean, Palestina eta Israelgo eragileekin bildu ziren GUE/NGLko europarlamentariak. Palestinara bisita egiten ari ziren GUE/NGL taldeko europarlamentariek –tartean EH Bilduko Josu Juaristi–, bertako eta Israelgo eragileekin egin zituzten bilerak. Gobernu hebrearraren okupazioa bukatzearen aldeko mezua igorri zuten europarlamentariek, nazioarteari aldarri hori luzatuz.
Irailaren 10ean, Palestinako Aginte Nazionalak eta Giza Laguntzarako Koordinazioaren Bulegoak kalkulatu zuten Gazan zetozen lau hilabeteetarako 551 milioi dolar beharko zirela giza laguntzarako (427 milioi euro). Israelgo Fiskaltza Militarrak, berriz, 90 ikerketa kriminal ireki zituen udako erasoarengatik.
Irailaren 16an, Gaza berreraikitzeko akordioa lortu zuten Israelek eta Palestinak. NBEren arabera, Israelen erasoaldiaren ondorioz 100.000 lagun inguru etxerik gabe geratu ziren eta auzoa asko, ospitaleak eta eskolak erabat suntsituta zeuden.
Urriaren 2an, Gaza berreraikitzeko plan bat aurkeztu zuen Palestinako Gobernuak. Egoera humanitarioari heltzea eta etorkizuneko garapenerako oinarriak jartzea zen helburua. Planak 4.000 milioi dolarren balioa zuen. Halaber, Gipuzkoan 32.040 euro bildu zituzten Palestinarako anestesia makina bat erosteko. Egun berean jakin zenez, hondamendiari aurre egiteko 3.150 milioi eurotik gora beharko zirela aurreikusi zuen Palestinak.
Urriaren 12an zabaldu zenez, EBk eta AEBk 617 milioi euro emango zituzten Gaza berreraikitzeko. Halere, Palestinaren arabera, 3.100 milioi beharko zituzketen, eta NBEk 1.300 ematea proposatu zuen, Palestinako errefuxiatuen aldeko agentziak inoiz eskatutako laguntzarik handiena. 4.275 milioi euro bildu zituzten Gaza berreraikitzeko. Palestinako Gobernuak 3.100 milioi euro eskatu zizkien nazioarteko herrialdeei.
Biktimak eta kalteak
Uztailaren 18ko datuen arabera, operaziotik uztailaren 18 arte, gutxienez 278 palestinar hil zituen Israelek, horietatik 50, haurrak eta adingabeak. .
Abuztuaren 9ko datuen arabera, Israeldarrek Gazako operazioa hasi zutenetik, hildako palestinarren kopurua 1.902ra iritsi zen. Hildako israeldarrak, berriz, 67 ziren, ia denak soldaduak.
Uztailaren 25eko datuen arabera, 813 pertsona hil eta 5.237 zauritu ziren jada Gazan, bertako Osasun Ministerioak emandako datuen arabera. Israeldarren artean, berriz, 34 soldadu ea 3 zibil hil ziren.
Uztailaren 27ko datuen arabera, ordura arte, gatazkak 1.030 hildako palestinar, eta 6.000 zauritu palestinar utzi zituen. Israelek 43 militar eta hiru zibil galdu zituen.
Uztailaren 28ko datuen arabera, Israelek 1.100 palestinar baino gehiago hil zituen jada Gazan. Biktima horietako %80 zibilak ziren, NBEren arabera. Milizia palestinarrek 43 soldadu israeldar eta bi zibil hil zituzten.
Uztailaren 30ean, gutxienez 1.302 palestinar hil ziren, eta 7.000 baino gehiago zauritu ordurako. Israelen aldetik, 53 soldadu eta bi zibil hil ziren. OMEren arabera, erasoaldia hasi zenetik 215.000 pertsonak egin zuten ihes etxetik.
Uztailaren 31ean, Gazako herritarrak sarraskitzen etenik gabe jarraitu zuten militarrek, eta, Gazako Osasun Ministerioaren arabera, 1.420 baino gehiago ziren hildakoak.
Abuztuaren 3an, Osasun Ministerioak 1.834ra igo zuen hildako palestinarren kopurua, eta 9.500era zaurituena, uztailaren 8tik hona.
Abuztuaren 5ean, guztira, Palestinako Zerrendan 1.867 pertsona hil eta beste 9.563 zauritu ziren, gehienak zibilak, Palestinako Osasun Ministerioaren arabera. Kalteak 5.000 milioi dolarretan zenbatu zituzten Gazan, eta berreraikuntza lanetan urteak emango zituzten. 1.000 etxe baino gehiago birrindu zituzten bonbardaketek. Guztira, 64 soldadu hil ziren operazio militarrean. .
Abuztuaren 11ko datuen arabera, Benjamin Netanyahuren Gobernuak erasoaldia agindu zuenetik, uztailaren 8tik, 1.939 palestinar hil zituzten, Palestina Askatzeko Erakundeak egindako balantzearen arabera. Gainera, 9.886 lagun zauritu ziren eta 485.000 errefuxiatu utzi zituen erasoaldiak.
Abuztuaren 18ko datuen arabera, Israelek 2.000 palestinar baino gehiago hil zituen Gazan. 2.016 hildakoen % 75 zibilak ziren. 10.196 zauritu zeuden, horietako asko egoera larrian. Hildakoen artean, 541 ume, 250 emakume eta 95 adineko zeuden. Beste iturri batzuen arabera, 1.938 palestinar eta 67 israeldar hil ziren. UNICEFen datuen arabera, hildakoen artean 447 ume palestinar zeuden.
Abuztuaren 21ko datuen arabera, 2.050 pertsona inguru hil ziren gatazkan zehar. Horietatik, % 75 zibilak ziren. Israeldarren artean, berriz, 64 soldadu hil ziren milizien kontrako borroketan, eta zibil israeldar bat, beduino bat eta Asiako langile bat hil ziren miliziek jaurtitako 3.000 koheteetako baten eraginez.
Abuztuaren 22ko datuen arabera, 2.049 palestinar hil zituzten Gazan, eta 10.000 baino gehiago zauritu
Abuztuaren 23ko datuen arabera, erasoa hasi zenetik, 68 israeldar hil ziren; horietatik 64 soldaduak ziren. Hildako palestinarrak, berriz, 2.000 baino gehiago ziren. UNICEF erakundeak emandako datuen arabera, gutxienez 469 haur hil zituen Israelgo armadak, eta beste 370.000 inguruk laguntza psikologikoa behar zuten.
Abuztuaren 25eko datuen arabera, 2.120 ziren palestinar hilak. Zigor operazioak, halaber, 460.000 palestinar etxea uztera behartu zituen, eta milioi erdi haurri eskolara sartzea galarazi zien. Save the Children gobernuz kanpoko erakundeak salatu zuenez, Israelen bonbardaketek 219 eskolari kalte egin zieten—22 erabat eraitsi zituzten—. .
Abuztuaren 26ko datuen arabera, 2.100 palestinar zendu ziren; gehienak, zibilak, eta laurden bat, haurrak. 64 soldadu israeldar hil ziren milizien aurkako erasoetan, baita hiru zibil israeldar –tartean haur bat-, beduino bat eta langile asiar bat ere. Gainera, 450.000 palestinar baino gehiagok euren etxebizitzak utzi behar izan zituzten.
Abuztuaren 27an, EITBk emandako datuen arabera, 2.167 hildako egon ziren: tartean, 2.100 palestinar, gehienak zibilak. 500 ume hil ziren Gazako Zerrendan gatazkan. Israelek 67 pertsona galdu zituen, horietatik 64 militarrak. 11.000 zauritu egon ziren. Gatazkak zauritu kopuru handia utzi zuen eta gehienak zibilak izan ziren. 450.000 pertsonak euren etxeak galdu zituzten bonbardaketen ondorioz. Bonbek milaka etxe suntsitu zituzten, eta beste hainbat kalte konponezinak izan zituzten. Israelek 5.000 ofentsiba egin zituen Gazan. Hamasek 5.000 suziri bota zituen Israelgo armadaren aurka. Uztailak 29 izan zen egunik odoltsuena. 120 palestinar hil ziren egun horretan, Israelek erasoak indartzean. Bestalde, Israelgo bizilagunen % 38k bakarrik babestu zuten Palestinaren aurkako operazioa.
Gatazkan den eremua eta ondoko lurrak
Palestinako Aginte Nazionaleko lehendakari Mahmud Abbasek gaitzetsi egin zuen Israelek uztailaren 7ko gauean Gazaren aurka abiatutako operazio militarra, eta berehala geldiarazteko eskatu zion Israeli. Israelgo lehen ministro Benjamin Netanyahuk, ordea, ohartarazi zuen operazioa «luzea» izango zela, eta Hamasi egotzi zion hura hasi izanaren erantzukizun osoa. Bide batez, nazioarteko agintariekin harremanetan jarri zen Israelgo gobernuburua, operazioa babes dezatela eskatzeko.
Uztailaren 14an, Arabiar Ligak ere beharrezkotzat jo zuen nazioartearen esku hartzea. Bonbardaketak amaitu eta palestinarrak babesteko premia aldarrikatu zuen. Benjamin Netanyahu Israelgo lehen ministroak, ordea, argi zuen nazioartearen «presioak» ere ez duela Gazaren aurkako operazioa geldituko. Erasoak aurrera jarraituko zuen, harik eta Israelera «bakea itzultzen zen arte». Ban Ki-moon Nazio Batuen Erakundeko idazkari nagusiak, berriz, erasoak bertan behera uzteko eskatu die israeldar eta palestinarrei. Israeldar bozeramaile batek esan zuen presio atzerritarrari eutsiko ziola nahi zuten bakarra operazioa gelditzea zelako.
Uztailaren 18an, Palestinar Aginte Nazionaleko lehendakari Mahmud Abasek Gazan Israelek abian jarri zuen lurreko operazioa gelditzeko eskatu zien buruzagi israeldarrei. Benjamin Netanyahu Israelgo lehen ministroaren erantzuna berehala etorri zen. Gazan lurreko erasoari ekitea "gainerako aukera guztiak agortu ondoren" erabaki zutela esan zuen, eta Hamas taldeari egotzi zion gatazkan honetan hildakoen guztien ardura.
Uztailaren 27an, Israelgo Gobernuak abiatutako erasoaldiak herritarren %85en babesa zuen, argitaratutako galdeketa baten arabera.
Uztailaren 29an, Benjamin Netanyahu Israelgo lehen ministroaren esanetan, Gazaren aurkako mendeku operazio militarra ez zen bukatuko talde armatu palestinarrek egindako tunel guztiak suntsitu arte. Defentsa Ministerioan egindako agerraldi batean, erasoaldiaren helburu nagusietako bat "tunel terroristak desegitea" zela ohartarazi zuen. Haaretz egunkari israeldarraren arabera, berriz, Armada operazio militarra "zabaltzeko" prestaketetan ari zen.
Abuztuaren 1ean, Hamasentzat ez zen inolaz ere "onargarria", Israelek "etxebizitzak suntsitzen" jarraitzea su-etena indarrean zegoen bitartean. Halaber, Hamasek Israelgo Armadari egotzi zion su-etena hautsi izana, horien tankeek tiro egin zutela azaldu baitzuen. Israelgo Armadak, bestalde, Hamasi egotzi zion su-etena haustea, su-etenean suziriak jaurtitzea leporatuta. .
Egun berean, Hamasen mezuak zabaltzea leporatu zion Israelek TVEko berriemaile bati. Yolanda Alvarez "Hamasen mezuen, kopuruen, irudien eta datuen bozgorailu" bihurtu zela salatu zuen. TVEko Albistegien Kontseilua, ostera, "haserre" agertu zen. RTVEko zuzendaritzak Israelgo enbaxadari zuzenketa bat eskatu beharko ziokeela uste zuen, zuzenean edo Atzerri Ministerioaren bidez.
Abuztuaren 3an, Hamas Palestinako mugimendu islamiarreko zazpi kidek osatutako ordezkaritza bat Kairora heldu zen, igandea, Gazako su-etena bitartekari egiptoarrarekin negoziatzeko asmoz. Mena albiste agentziaren arabera, Hamasen ordezkaritza Dohatik abiatu zen eta Ezzat al Rishg mugimenduaren bulego politikoaren kideak gidatu zuen. Aipatutako ordezkaritza Al Yihad Palestinako talde islamiarrarekin elkartuko zen, negoziazioetan parte hartzeko. Palestinako milizia guztiek dokumentu bat adostu zuten eta Egiptoko ordezkariri eman zioten. Palestinarren eskaera nagusiak su-etena izenpetzea, soldadu israeldarrak Gazatik erretiratzea, Gazako blokeoa altxatzea eta presoak askatzea ziren. Egiptok palestinarren baldintzak helaraziko zizkion Israeli. Benjamin Netanyahuren Gobernuak ez zuen ordezkaririk bidali Kairora eta Gazaren kontrako operazioarekin jarraitzeko asmoa agertu zuen.
Abuztuaren 4ean, Nazioarteko ordezkariek Kairon batzartuta jarraitzen zuten, eta jakinarazi dute "urratsak egiten" ari zirela, aurreko egunetan bezala. Ez du inor bidali Israelek, eta, iturri ofizialek berretsi ez zuten arren ordurako baztertu zuen Hamasekin akordioa lortzea. Horren ondorio izan zitekeen abuztuaren 2 eta 3an, alde bakarreko erabakiz, Gazatik soldaduak ateratzen hasi izana. Israelgo Atzerri ministro Avigdor Liebermanen iritziz, dena den, "irtenbide bakarra" zegoen Gazarentzat: hura NBEren agintepean jartzea, bere garaian Ekialdeko Timorrekin eta Kosovorekin egin zen moduan.
Abuztuaren 22an, Ismail Haniyeh Gazako lehen ministroak Israelen asmoa benetan negoziatzea baldin bazen, palestinarren «eskari bidezkoak» bete behar zituela adierazi zuen, eta Hamasek ez zuela onartuko «zazpi urteko setioa eta blokeo ekonomikoa etetea baino gutxiago».
Abuztuaren 23an, Israel gerra krimenengatik Nazioarteko Zigor Auzitegira eramateko edozein palestinarren ekinbidea babesteko konpromisoa sinatu zuen Hamasek. Palestinako Aginte Nazionaleko buru Mahmud Abbas ere aukera hori aztertzen ari zen. Israel auzitara eramateak esan nahi zuen auzitegiak Hamas bera ere ikertuko zukeela gerra krimenengatik.
Drahovce
Drahovce Eslovakiako udalerri bat da, Piešťanyko barrutian kokatuta. 32,97 km²ko azalera du eta 2562 biztanle 2017ko datuen arabera.
Hegi Babesgarria operazioa (2014)
Gatazkan den eremua eta ondoko lurrak
Abuztuaren 24ean, Gazaren kontrako erasoak irailera arte iraungo zuela esan zuen Netanyahuk.
Abuztuaren 26an, Gazan eta Ekialde Hurbileko beste hainbat tokitan ospakizun jendetsuak egin zituzten iluntzean. Hamasek erresistentziaren garaipentzat jo zuen akordioa.
Abuztuaren 27an, Gazaren kontrako operazioa arrakastatsua izan zen, Netanyahuk adierazi zuenez. Hamasek 'kolpe gogorra' jasan zuela nabarmendu zuen. Netanyahuk Gobernu barrutik egin zizkioten kritikak gogor gaitzetsi zituen. Inkesten arabera, Netanyahuren ospea nabarmen jaitsi zen Gazaren kontrako operazioa hasi zenetik, % 85etik % 38ra.
Nazioarteko erakundeak
Nazio Batuen Erakundeak gaitzetsi egin zuen Gazatik jaurtitako misila, eta baretzeko eskatu dio Israeli. Eskaera bera egin zuten nazioarteko ordezkariek ere. «Mendeku eta erasoak» alde batera utzi, eta «zentzuz» aritzeko eskatu zien AEBetako presidente Barack Obamak; bai israeldarrei eta bai palestinarrei.
Uztailaren 22an, Ekialde Hurbilean martxan ziren negoziazioek Hamasen eta Israelen arteko indarkeria laster etetea espero zuen Ban Ki-moon NBEko idazkari nagusiak.
Uztailaren 28an, Nazio Batuen Erakundeko (NBE) Segurtasun Kontseiluak Gazan "berehala eta baldintzarik gabe" su-eten "humanitarioa" ezartzea eta hori "onartzea eta errespetatzea" eskatu zien Israeli eta Hamasi.
Uztailaren 31ean, Giza Eskubideen goi mandatariaren ustez, Washingtonek ez zuen behar adina egin Tel Aviv gelditzeko, eta armak saltzea aurpegiratu zion. Israeli, berriz, gerra krimenak egitea leporatu zion.
Abuztuaren 1ean, su-eten humanitarioaren urraketa gaitzetsi zuen Ban Ki-moon NBEko idazkari nagusiak. Gainera, harrapatutako Israelgo soldadua berehala askatzeko eskatu zuen.
Abuztuaren 3an, Jose Manuel Durao Barroso Europako Batzordeko presidenteak eta Herman Van Rompuy Europako Kontseiluko presidenteak Gazan indarkeriari "berehala" amaiera emateko eskatu zuten. Halaber, Hamasek jaurtitako koheteen aurrean, Israelek "neurriko" eskubidea zuela bere burua defendatzeko, azpimarratu zuten.
Abuztuaren 5ean, Navi Pillay Giza Eskubideen NBEko goi komisarioak Gazan egindako "gerra krimenen erantzukizuna" onartzea eskatu zion Israeli. "NBEren sei eskolari egin diete eraso, eta gatazkatik eta gerra krimenetatik ihesi hara babes bila joan ziren hainbat emakume, ume eta gizon zibil hil ziren", nabarmendu zuen. NBEren ordezkariak Hamasek Israelen aurka jaurtitako suziriak ere gaitzetsi zituen, eta hala hiru zibil israeldar hil izana deitoratu zuen.
Egun berean egindako Unicefen adierazpenen arabera, ia 400 ume hil eta 2.500 zauritu zituen Israelgo Armadak Gazan. Gainera, 370.000 adingabek premiazko laguntza psikologikoa behar zuten. "Erasoaldiak hondamendia ekarri du umeen artean. 392 haur hil dira, eta 2.502 zauritu", zehaztu zuen Pernille Ironsidek, Unicefek Gazan zuen bulegoaren buruak. Ironsidek gogorarazi zuenez, Gazan ez zegoen argindarrik, eta ura edangarri egiteko sistemek ez zuten funtzionatzen. Horregatik, gaixotasun kutsakorrak eta diarrea (bost urtetik beherako umeen artean hilgarria da) agertzeko arriskua oso handia zen.
Abuztuaren 8an, su-etenaren amaierarekin "desengainu handia" hartu zuela adierazi zuen Ban Ki-moon NBEko idazkari nagusiak. Indarkeria gelditzeko eta tregoa iraunkor bat negoziatzeko eskatu zien Banek aldeei.
Abuztuaren 11ean, Gaza berreraikitzeko emaileen konferentzia egingo zutela irailean iragarri zuten. Sharm el Seikhen egingo zuten, datorren irailean, Norvegia, Egipto eta Palestinako Aginte Nazionalaren ekimenez. Kairok ez zuen zehaztu nortzuk parte hartuko zuten bertan, baina gobernuz kanpoko erakundeek dagoeneko ohartarazi zuten, 5.000 milioi euro inguru beharko zirela eskualdea "bere onera" itzul zedin.
Egun berean, NBEko giza eksubideetarako mandatariak, Navi Pillayk nazioarteko legediari "desafio" egitea egotzi zion Tel Avivi, NBEren eskolak erasotzeagatik, eta Palestinako agintariek eskatuta, gerra krimenak ikertzeko batzorde berezia osatu berri zuen. William Schabas, nazioarteko legedian aditua zen Kanadako irakaslea izango zen taldeko burua eta harekin batera arituko zen Doudou Diene senegaldarra, lehendik ere NBErentzako lanean aritu izan zena, giza eskubideen urraketak aztertzen. Hamaseko eledun Sami Abu Zuhrik txalotu egin zuen NBEren erabakia, eta "lehenbailehen" lanean hasteko eskatu zuen. Israelek, ordea, "erabakia hartuta" izatea egotzi zion NBEko Giza Eskubideen Batzordeari, eta ikerketa "iruzurra" zela salatu zuen.
Abuztuaren 15ean, Catherine Ashton diplomazia europarraren buruak adierazi zuenez, Europar Batasunak Egiptok Gazako gatazkan bitartekotza egitea babesten zuen. EBren esanetan, lurralde palestinar horretarako sarbideak berrirekitzeko ahaleginak babestuko zituen, israeldarren segurtasuna bermatuta zegoen bitartean.
Herrialdeen erreakzioak
Uztailaren 6an, Alemaniako kantziler Angela Merkelek Israelgo lehen ministro Benjamin Netanyahuri deitu zion, eta Israel Gazari egiten ari zitzaion erasoa gaitzetsi zuen. .
Uztailaren 10ean, Errusiako lehendakari Vladimir Putin ere harremanetan jarri zen Netanyahurekin, operazioa gelditzea eskatzeko. Putinek esan zuen telefonozko solasaldia Israelgo lehen ministroak eskatu zuela. .
Uztailaren 10ean, Txileko Gobernuak Israelen erasoak arbuiatu zituen, eta bere kezka sakonak adierazi zituen, Ekialde Hurbilean indarkeria gorantz ari zela eta. Atzerriko Arazoetako ministroa Israelen bonbardaketez kexatu zen, biktima asko utzi zituelako, batez ere umeak. .
Uztailaren 11ean, Kolonbiako Kanpoko Erlazio Ministerioak deklarazio bat egin zuen Israelgo estatuaren kontra egon diren eraso terroristak salatuz, Hegi Babesgarria Operazioa amaitzeko ere eskatu zuen operazioa ez handitzeko. .
Uztailaren 13ean, Estatu Batuetako lehendakari Barack Obamak adierazi zuen prest zela gatazka bukatzeko erraztasunak emateko, eta Israeli erasotzen bazioten hark bere herrialdea babestu behar zuela. Era berean, Gazaren erasoak gaitzetsi zituen. . Egiptok Gazarekin zeukan muga ireki zuen hango zaurituei laguntzeko.
Uztailaren 13an, Vatikano hiriko Frantsisko aita santuak Operazioaren amaiera eskatu zuen bakea berreskuratzen saiatzeko. .
Uztailaren 14ean, Mexikoko gobernuak komunikatu bat egin zuen bere «kezka sakona» adieraziz gatazkan erabilitako indarkeriarengatik. Israelek Gazan egindako erasoak salatu zituen eta Operazioa bukatzea eskatu zuten..
Uztailaren 16an, Ekuadoreko Kanpoko Erlazio Ministerioak egindako komunikatu batean Israelek Gazaren gainean egindako erasoak salatu zituen, erasoak «desproportzionatuak» zirela esanez eta agresio mota hori Gazatik ataretzeko eskatuz. .
Uztailaren 22an, John Kerry AEBko Estatu idazkariak esan zuenez, Gazan su-etena lortzeko esparru bakarra Egiptok egindako proposamena zen, eta Hamas mugimendu palestinarri proposamena onartzeko eskatu zion. .
Uztailaren 25ean, Parisen, berriz, nazioarteko atzerri ministroak bildu ziren Israel eta Hamasen arteko su-eten mugagabea bultzatu asmoz. AEBetako Gobernuak proposatu zuen zazpi eguneko su-eten bat adostea eta epe hori elkarrizketak hastea. Israelek, ordea, atzera bota zuen egitasmoa. Dena den, John Kerry AEBetako Estatu idazkariak nabarmendu zuen "terminologia" zela akordioa lortzeko arazo nagusia, eta baikor agertu zen.
Uztailaren 27an, AEBetako presidente Barack Obamak ere oso antzeko eskaera egin zuen, bi aldeei gatazka amaitzea galdeginez. Nazioarteko erakundeak ez bezala, ordea, Obamak Hamasen erasoak gaitzetsi zituen.
Uztailaren 30ean, Kanadako lehen ministro Stephen Harperrek Hamasi egotzi zion Gazan gertatzen ari zenaren "erantzukizun osoa". NBEko giza eskubideetarako mandatariak, Navi Pillayk, gaitzetsi egin zuen Washingtonen jarrera, eta salatu zuen Barack Obamaren gobernuak Israeli koheteen aurkako ezkutu bat eraikitzeko milaka milioiko laguntza eman zion artean, ez zuela ezer egiten Gazako zibilak babesteko.
Uztailaren 31ean, AEBetako ordezkariek ezohiko kritikak egin zizkioten Israeli, baina ongi kalkulatutako anbiguotasun batekin, Israelekiko zuzeneko erreferentziak eta akusazioak saihestuta. Josh Earnest Etxe Zuriko bozeramaileak pixka bat gehiago gogortu zituen kritika horiek, eta adierazi zuen «zalantza gutxi» zituztela baieztatzeko Israelek egin ziola tiro UNRWA Palestinar Iheslarientzako Laguntza eta Lan Bulegoko eskola bati.